علمت “كود” ان مدير المدرسة الامريكية ديال كاليفوريا فكازا واسمه “روبير فان دير ايكين اختفى من المغرب كولو اكثر من هادي اسبوع. وفق مصادر “كود” فان المدير اللي كيقراو عندو غير ولاد لملايرية فالمغرب حقاش لقراية غالية بزاف٬ دخل فمشاكل مع شي حد اسمو السبتي وولدو طبعا كيقرا هنا. المثير فهاد الهروب ان السيد دارها وما خبر حد. دابا كلشي خايف فالمدرسة حقاش كاينين الامتحانات خاصة الباكالوريا. كما ان كلشي ضارب الطم وساكتين عليه. العائلات خايفة يمشي العام لولادهم. هاد المدرسة يالله احتافلات ب40 عام على افتتاحها بالمغرب 
سكوب. ياكما مشاو فيها تلاميد المدرسة الاميركية فكازا. مديرها الامريكي بات ما صبح والعائلات لمرفحة خايفة على ضياع العام